Освен това от предоставената от заявителя информация за хлорантранилипрол е видно, че поради пандемията от COVID-19 са възникнали забавяния в изготвянето на досието във връзка с подновяването, въпреки всички усилия на заявителя да ограничи подобни забавяния. Определената докладваща държава членка за хлорантранилипрол, Ирландия, по изключение се съгласи да приеме подаването на заявление за подновяване на одобрението съгласно Регламент за изпълнение (ЕС) 2020/1740 до 31 декември 2021 г. Поради това срокът на одобрението на хлорантранилипрол следва да бъде удължен, като се вземе предвид и този допълнителен период.
 (5)
 С Решение за изпълнение C/2018/3434 на Комисията (5) беше създадена работна програма, обединяваща в групи сходните активни вещества и с която се определят приоритети въз основа на опасенията за здравето на хората и на животните или за околната среда.
 (6)
 За да се гарантира балансирано разпределение на отговорностите и работата между докладващи и съдокладващи държави членки, и като се вземат предвид необходимите ресурси за оценяване и вземане на решения, е целесъобразно да се удължи посочения в Решение за изпълнение C/2018/3434 срок на одобрение на някои активни вещества. Срокът на одобрението на 1,4-диметилнафтален, Adoxophyes orana granulovirus, Aureobasidium pullulans (щамове DSM 14940 и DSM 14941), Bacillus pumilus QST 2808, беналаксил-M, Pseudomonas sp. щам DSMZ 13134, пиридалил, пириофенон, пироксулам и Streptomyces lydicus щам WYEC 108 следва да бъде удължен с една година. По същите причини е целесъобразно срокът на одобрението на активните вещества биксафен, Candida oleophila щам O, динатриев фосфонат, флуксапироксад, Paecilomyces fumosoroseus щам FЕ 9901, пенфлуфен, пентиопирад, калиев фосфонат и седаксан да бъде удължен с една до три години.
 (7)
 Поради това Регламент (ЕС) No 540/2011 следва да бъде съответно изменен.
 (8)
 За целите на член 17, първа алинея от Регламент (ЕО) No 1107/2009 в случаите, в които не е подадено заявление за подновяване на одобрението в съответствие с член 5, параграф 1 от Регламент за изпълнение (ЕС) 2020/1740 в срок от 3 години преди съответната дата на изтичане на срока, посочена в приложението към настоящияя регламент, Комисията възстановява датата на изтичане на срока, както е била преди приемането на настоящия регламент, или определя дата възможно най-скоро след това.
 (9)
 За целите на член 17, първа алинея от Регламент (ЕО) No 1107/2009 в случаите, в които Комисията приема регламент, с който не се подновява одобрението за дадено активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди приемането на настоящия регламент, или датата на приемането на регламента, с който не се подновява одобрението на активното вещество. В случаите, в които Комисията приема регламент, с който се подновява одобрението на активно вещество, посочено в приложението към настоящия регламент, Комисията определя, по целесъобразност според обстоятелствата, най-ранната възможна дата на прилагане.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 540/2011 се изменя в съответствие с приложението към настоящия регламент.
 Член 2
 Настоящият регламент влиза